als_Latn dik_Latn sag_Latn
Dalin dëshmitë e para një ditë pas atentatit që i bënë biznesmenit Tofik Hyka në Tiranë.
Ish pronarin e fabrikes se tullave në Vorë e qëlluan me plumb kokës teksa ishte në një lokal ne afërsi të stadiumit “Selman Stërmasi”. Burime të BalkanWeb bëjnë me dije se në momentin e krimit, 56-vjeçari ishte në një lokal në shoqërinë e një mikut të tij. Ky i fundit dëshmoi në polici si dëshmitar okular dhe tha se ishte ulur me Hykën në verandën e lokalit dhe po konsumonin kafen e mëngjesit, por shtoi se veprimi i autorëve ka qënë aq i shpejtë sa nuk mundi t’i shohë personat që e plagosën 56-vjeçarin para syve të tij.
I tronditur, ai tha se nuk mund ta harrojë momentin kur e pa mikun e tij të mbuluar nga gjaku. “Në nuk dija çtë bëja, kërkova ndihmë për ta dërguar në spital”,- mësohet të ketë thënë ai në polici. Policia e Tiranës shoqëroi për të marrë në pyetje mbi 20 persona. Ndonëse ata nuk kanë pranuar të jenë të përfshirë në ngjarje, burime pranë policisë pohuan se kanë dyshime që njëri prej të shoqëruarve të jetë njëri prej agresorëve. Policia ka thene se po heton ne disa pista, qe nga ajo e nje vrasjeje per hakmarrje, tek borxhet dhe konflikt qe ka pasur per ceshtje pronësie me vellane e tij.
als_Latn als_Latn als_Latn